22. ΑΝΑΓΚ. ΝΟΜΟΣ 34 της 19/24 Αυγ. 1936 Περί μειώσεως του εγγείου φόρου επί του καπνού και τροποποιήσεως των διατάξεων περί φόρου καταναλώσεως του καπνού. Άρθρ.1-3.(Καθορίζεται ο έγγειος φόρος και ο φόρος καταναλώσεως καπνού. Βλ. τας εν τέλει του θέματος νεωτέρας διατάξεις). Άρθρ.4.-1.Η τιμή λιανικής πωλήσεως των σιγαρέττων και σιγάρων κανονίζεται εκάστοτε υπό του Κράτους εν διατιμήσει καθοριζομένη δια Β.Δ/των εκδιδομένων τη προτάσει του υπουργικού συμβουλίου στηριζομένη εις γνωμοδότησιν της κατά την επομένην παράγραφον επιτροπής. 2.Συνιστάται επιτροπή διατιμήσεως σιγαρέττων, εδρεύουσα εν Αθήναις και συνεδριάζουσα εις το υπουργείον των Οικονομικών. Τακτικά μέλη της επιτροπής ταύτης ορίζονται ο διευθυντής των μονοπωλίων και φόρων καταναλώσεως, όστις και προεδρεύει της επιτροπής, ο γενικός επιθεωρητής των καπνεργοστασίων, ο διευθυντής του Ανωτάτου Οικονομικού Συμβουλίου, ο διευθυντής της γεωργίας του υπουργείου της Γεωργίας, εις επιθεωρητής της βιομηχανίας και εις επιθεωρητής της εργασίας του υπουργείου της Εθνικής Οικονομίας, ο τμηματάρχης της φορολογίας του καπνού του υπουργείου των Οικονομικών και ο γενικός γραμματεύς της καπνεμπορικής ομοσπονδίας. 3.Της επιτροπής δύνανται να μετέχωσιν άνευ ψήφου τρεις καπνοβιομήχανοι εκπροσωπούντες έκαστος την μεγάλην, μεσαίαν και μικράν καπνοβιομηχανίαν υποδεικνυόμενοι υπό των καπνοβιομηχάνων. Αναπληρωματικά μέλη της επιτροπής ορίζονται οι νόμιμοι αναπληρωταί των τακτικών τοιούτων. Κωλυομένου του προεδρεύοντος της επιτροπής αναπληρούται ούτος υπό του γενικού οικονομικού επιθεωρητού των καπνεργοστασίων. Σελ. 299 Κώδικας Φορολογίας Καπνού 28.Ε.α.22 4.Η επιτροπή συνεδριάζει μόνον τη προσκλήσει του υπουργού των Οικονομικών ευρίσκεται δε εν απαρτία παρόντων πέντε τουλάχιστον εκ των μελών αυτού. Δια την νόμιμον συγκρότησιν της επιτροπής δεν απαιτείται η παρουσία των τριών καπνοβιομηχάνων. Καθήκοντα γραμματέως της επιτροπής ανατίθενται υπό του προέδρου αυτής εις ένα των υπαλλήλων του τμήματος φορολογίας καπνού. 5.Η κατά το παρόν άρθρον επιτροπή γνωμοδοτεί και επί παντός άλλου ζητήματος σχετιζομένου με τον καπνόν εν γένει εφ’ ου ήθελε ζητηθή η γνώμη αυτής υπό του υπουργού των Οικονομικών. Βλ. και άρθρ. 5 Α.Ν. 530/1937 (28.Εβ.8). Άρθρ.5.-1.Κατά την εις το δημόσιον ταμείον πληρωμήν υπό των καπνοβιομηχάνων των εις τας αιτήσεις κοπής καπνού εκκαθαριζομένων φόρων καταναλώσεως καπνού και αντιτίμου σιγαροχάρτου δεν έχει εφαρμογήν η παρ. 20 του άρθρ. 15 του κώδικος περί τελών χαρτοσήμου (28.Αα.10). 2.Η διάταξις του άρθρου 94 του κώδικος των νόμων περί φορολογίας του καπνού (ανωτ. αριθ. 6) επεκτείνεται εις πάντα τα έγγραφα τα απευθυνόμενα υπό των καπνοβιομηχάνων προς τα καπνεργοστάσια και αναφερόμενα εις την διαδικασίαν της κοπής καπνού προς εσωτερικήν κατανάλωσιν ή προς εξαγωγήν εις το εξωτερικόν. 3.Το τέλος χαρτοσήμου των τιμολογίων των εκδιδομένων δια την πώλησιν σιγαρέττων ή σιγάρων υπολογίζεται εκπιπτομένου του ποσού του εκπροσωπούντος τους φόρους καταναλώσεως, το αντίτιμον σιγαροχάρτου και λοιπούς προσθέτους φόρους. Άρθρ.6.-(Αυξάνεται η τιμή του καπνοπαραγωγικού σιγαροχάρτου). Άρθρ.7.-1.Από της ενάρξεως της ισχύος του παρόντος Ν.Δ/τος η υδατογράφησις και διασκευή εις φυλλάδια του καπνοπαραγωγικού σιγαροχάρτου ενεργείται απ’ ευθείας υπό του δημοσίου και δι’ ιδίων αυτού μηχανημάτων. 2.Ωσαύτως η υδατογράφησις, διασκευή και εν γένει κατασκευή των κατά το άρθρ. 5 του ν. 4007 βιβλίων αντιγραφής επιστολών (κόπιας) ενεργείται υπό του δημοσίου και δι’ ιδίων αυτού μηχανημάτων. 3.Ο τρόπος της λειτουργίας του εργοστασίου εις ο θέλουσιν εγκατασταθή τα προμηθευθησόμενα ειδικά μηχανήματα και πάσα άλλη σχετική λεπτομέρεια κανονισθήσεται δια Δ/τος. 4.Μέχρι της ενάρξεως της λειτουργίας του εργοστασίου τούτου η προμήθεια του αναγκαιούντος καπνοπαραγωγικού σιγαροχάρτου και βιβλίων αντιγραφής επιστολών ενεργείται εκ  Σελ. 300 του εξωτερικού δια της επιτροπής κρατικών προμηθειών κατά τας ισχυούσας περί αυτής διατάξεις. 5-6.(Προσωρινής ισχύος). Άρθρ.8.-Ο παρών νόμος ισχύει από της δημοσιεύσεώς του εις την Εφημερίδα της Κυβερνήσεως. 